سامى الجميل

سامى الجميل Samy ElGemayel 
(اتولد فى 3 ديسمبر 1980) هو سياسى لبنانى ونايب فى البرلمان اللبنانى عضو عن كتلة الكتايب. ومنسق اللجنة المركزية فى حزب الكتايب و هو ابن امين الجميل الرئيس اللبنانى السابق واخو بيير امين الجميل الصغير. سامى دايما بيركز على اهمية المصالحة بين المسيحيين فى لبنان ودور الكنيسة فى المصالحة دى. كمان بيهتم بتقريب وجهات النظر بين اللبنانيين عموما والمسيحيين خصوصا فى لبنان.http://www.youtube.com/watch?v=882eyzXGw2Y

اعلن فى فبراير 2009 بأنه هيكون واحد من اتنين من الكتايب اللى هيخشوا انتخابات البرلمان اللبنانى اللى كانت فى يونيه 2009، عن منطقة المتن. على نفس الكرسى اللى كان فيه بيير امين الجميل وقبله امين الجميل وقبله موريس الجميلhttp://www.youtube.com/watch?v=8toac22Mc2Ihttp://portal.sawtbeirut.com/index2.php?option=com_content&do_pdf=1&id=17228 الجميل كان واحد من خمس كتايبيين اللى كسبوا فى الانتخابات فى كل لبنان، واحد بس للفوز فى منطقة المتن.http://www.naharnet.com/domino/tn/NewsDesk.nsf/getstory?openform&6F1799A988AF7057C22575CF001FF937 سامى كسب ب47,688 صوت.

 حياته 
سامى اتولد فى عيلة مارونية كاثوليكية بارزة فى لبنان فى بكفيا فى بيروت. جده، بيير الجميل، مؤسس حزب الكتايب سنة 1936.http://countrystudies.us/lebanon/85.htm سامى هو ابن الرئيس اللبنانى السابق والزعيم الحالى للكتايب امين الجميل. أخوه الكبير، بيير، كان عضو فى البرلمان ووزير فى الحكومة قبل اغتياله فى 21 نوفمبر 2006.http://news.bbc.co.uk/2/hi/middle_east/6169606.stm سامى بردو يبقى ابن اخو الرئيس السابق المغتال المنتخب بشير الجميل. وله اخت اسمها نيكول.http://www.kataeb.org/MartyrDetails.asp?martyrID=2 ومامته تبقى جويس الجميل
سامى معاه ليسانس حقوق (2003) وماجستير فى القانون الدستورى (2005) من جامعة القديس يوسف فى بيروت.http://www.larpi.net/index.php?option=com_content&view=article&id=81:mr-samy-gemayel&catid=34:larp-ii-profiles&Itemid=54

 نشاطه السياسى 
سامى اسمه خد انتباه الاعلام لما حرق العلم السورى فى مظاهرة سنة 1998 ضد الاحتلال السورى وعمل بعد كدة اعتصامات ومظاهرات مع زمياله الطلبة و كانو بيطالبوا بانسحاب الجيش السورى ومخابراته وخروج المعتقلين من السجون السورية. و فى الجامعة اليسوعية و هو بيدرس كان هو وزمايله ليهم نشاط ونضال سياسى واللى خلا سامى يتمسك من الامن كذا مرة و فى 11 ابريل 2005 سامى راح بعريضة لساحة الاسكوا ممضى عليها من عشرتلاف طالب عشان المعتقلين فى السجون السورية.http://www.youtube.com/watch?v=SEa400Zktfo سامى الجميل كان رئيس الحركة الطلابية لحزب الكتايب لما كان طالب فى كلية الحقوق فى جامعة القديس يوسف فى الفترة من 1999 وقعد بعدها كام سنة. سياساته اعتبرت محافظة وقومية أكتر من ابوه أمين الجميل ، وانه فى 5 نوفمبر سنة 2006 أطلق حركة لبناننا،http://www.al-akhbar.com/ar/node/63340 منفصلة عن حزب الكتايب. حركة سامى هدفها انها تعيد توحيد المسيحيين اللبنانيين المنقسمين سياسيا.http://www.nowlebanon.com/NewsArticleDetails.aspx?ID=58790 سامى هو ناقد كبير للجناح العسكرى لحزب الله والتيار الوطنى الحر بتاع ميشال عون. فى انترفيو عمله سنة 2006 بعد الحرب بين اسرائيل وحزب الله، الجميل اتهم حزب الله انه بيسعى "لتنفيذ اقامة دولة اسلامية فى لبنان" ، وقال كمان ان "حزب الله بيتصرف كانه بلد مستقل بذاته: سلطة سياسية سلطة اقتصادية ، ولاء اجتماعى وقوى عسكرية، والمنطقة اللى بتفرض فيها قوانينها... كل صفات الدولة". وعبر عن أمله فى أن المسيحيين اللبنانيين يوحدوا مواقفهم السياسية فى إطار زى كدة، وشدد على أن الكتايب هيا مفتوحة لكل المسيحيين.
بعد اغتيال اخوه بيار امين الجميل فى نوفمبر 2006، سامى رجع لحزب الكتايب وبقى رئيس مجلس الشباب والطلاب فى حزب الكتايب فى 2007  وبقى منسق للجنة المركزية لحزب الكتايب.

 راجل سياسة 
فى أوائل سنة 2009، الكتايب اعلنت انها عملت اتفاق مع ميشال المر عشان يشكلوا تحالف سياسى فى منطقة المتن فى الانتخابات النيابية اللبنانية اللى كانت فى يونيو. أعلنوا أن سامى الجميل هيرشح نفسه فى البرلمان وهيكون واحد من اتنين من الكتايب اللى هيمثلوا منطقة المتن فى لبنان، والتانى ايلى كرامى. فى 3 ابريل 2009، سامى اعلن رسميا ترشيحه، وقال تانى أن "الوحدة المسيحية هيا الحل الوحيد" لمشاكل لبنان.http://www.naharnet.com/domino/tn/NewsDesk.nsf/getstory?openform&05B42F236339C19FC225758D005C411E
بعد ترشيحه فى فبراير 2009، كان سامى باستمرار بيشدد على أهمية التصويت لكل اللبنانيين فى الانتخابات الجاية. فى 21 فبراير، سامى صرح أن عدد المسيحيين اللى بيصوتوا ممكن يعمل اختلاف فى الاختيار بين "لبنان بلد المقاومة والدولة الرئيسية اللى بتتأثر بالصراع العربى الإسرائيلى أو لبنان البلد اللى مش منحازة والبلد الديموقراطية".http://www.nowlebanon.com/NewsArticleDetails.aspx?ID=81025http://www.youtube.com/watch?v=DqMCHFRdYQo الجميل كمان صرح أن الكتايب مش هتوافق على أى اتفاق أو مصالحة مع التيار الوطنى الحر طالما ان التيار الوطنى الحر بيدعم حزب الله فى انه يشيل سلاح.
بعد كدة نجح سامى الجميل فى الانتخابات. من سبع كراسى ممكن الفوز بيهم عن منطقة المتن، واحد لسامي، وواحد للحليف ميشال المر، والباقى راح للتيار الوطنى الحر بزعامة العماد ميشيل عون.http://www.nowlebanon.com/NewsArticleDetails.aspx?ID=97336

 النقط اللى بيركز عليها سامى 
 وحدة المسيحيين فى لبنان والدفاع عن حقوقهم
 سلاح حزب الله
 توحيد مقرر التاريخ فى المدارس
 تكافؤ فرص التعيينات
 الفيدرالية
 ان الغاء الطائفية السياسية مش هينفع دلوقتى لان هو بيقول ازاى الطائفية السياسية تتلغى والطوايف معندهاش ثقة ببعض وان لازم المشكلة دى الاول تتحل قبل الغاء الطائفية السياسية.

 المصادر 

تصنيف:مواليد 1980
تصنيف:عيلة الجميل
تصنيف:ولاد رؤساء
تصنيف:سياسيين لبنانيين
تصنيف:مسيحيين لبنانيين